Folketing
2004-11-24

40.000 t af det, der indsamles og behandles særskilt. Man regner med, at når det her er ført ud i livet, vil der ske cirka en fordobling af det, der indsamles og behandles. Og det er jo der, den egentlige miljømæssige værdi af det her forslag ligger. Må jeg komme med en enkelt kommentar til hr. Jørn Dohrmann, der spurgte om det her med salg via nettet osv. Da må man sige, at foreløbig er det nærmest mikroskopisk, nærmest ikke til at måle, men det er klart, at den problemstilling kan man jo også tage med ind, når man skal skrue selve ordningens udmøntning sammen. Så vil jeg bare sige til hr. Jørn Jespersen, der spurgte til ambitionsniveauet for forskellige kategorier: Jeg har været lidt inde på her, at grundlæggende er det, at producenterne får et incitament til at sørge for, at der måske er færre ting, der bare skal smides væk. Det er en af tingene.